Woord: kalkoenArgieffoto (Foto: Tracey O’Brien/Pixabay) Woord: kalkoen Betekenis: Groterige Amerikaanse voëlsoort wat tot die hoenderorde behoort met ŉ kenmerkende bel by die keel Waar kom dit vandaan? Genoem na die stad Kalikoet in Indië (tans Kozhikode) waar dit as die Kalikoetse hoen bekend gestaan het. Die naam kalkoen is ŉ sametrekking en verbrouing daarvan. Die benaming is egter verkeerd. Die kalkoen was nie inheems aan Indië nie, maar aan Midde-Amerika. Ander tale toon dieselfde vergissing: Frans coq d’Inde (“haan van Indië” – die Franse het dit die eerste keer daar teengekom), Engels turkey (omdat Indië soveel van die voëls na Turkye uitgevoer het dat die Engelse gedink het dat dit in Turkye inheems was), Nieuhoogduits Türkischer hahn, Suid-Nederlands turkhaan.